महिला एवं बाल विकास मंत्रालय
केंद्रीय मंत्री स्मृति जुबिन ईरानी ने कहा कि संवेदनशील युवा नए भारत का निर्माण करेंगे
एनएसएस और एनवाईकेएस स्वयंसेवकों की सराहना की जिन्होंने कोविड-19 महामारी के दौरान लगातार सेवाएं प्रदान की
केंद्रीय महिला एवं बाल विकास और कपड़ा मंत्री, श्रीमती स्मृति जुबिन ईरानी ने कहा कि संवेदनशील युवा नए भारत का निर्माण करेंगे। उन्होंने देश के युवाओं से आह्वान किया कि वे प्रगति के रास्ते पर आगे बढ़ें और उन लोगों का समर्थन करेंजिन्हें मदद की आवश्यकता है। मुख्य अतिथि के रूप में 24वें राष्ट्रीय युवा महोत्सव 2021 के समापन समारोह को संबोधित करते हुए, श्रीमती ईरानी ने आज युवा मामलों एवं खेल मंत्रालय को उसके द्वारा आयोजित किए गए असाधारण और रंगीन समापन समारोह के लिए धन्यवाद दिया। उन्होंने कहा कि विभिन्न राज्यों की सांस्कृतिक प्रस्तुतियों ने हमारे सामने एक एकीकृत भारतप्रस्तुत किया है जो देश के युवाओं की उत्साह, क्षमता और असाधारण प्रतिभा को दर्शाता है। उन्होंने कहा कि युवा गान ने पूरे देश को एक सुत्र में बांध दिया है।
देश में आज शुरू किए गए सबसे बड़े टीकाकरण अभियान का उल्लेख करते हुए, मंत्री ने कहा कि भारत ने यह सिद्ध कर दिया है कि चुनौतीपूर्ण समय में भी हमारे जोश और आदर्श में कमी नहीं आती है और माननीय प्रधानमंत्री के नेतृत्व में राष्ट्र के प्रति हमारा समर्पण, दृढ़ निश्चय और सेवाएं आगे भी विकसित होती रहेगी। उन्होंने बताया कि कोविड फ्रंटलाइन योद्धाओं कासबसे पहले टीकाकरण किया जाएगा। श्रीमती ईरानी ने कोविड महामारी के कठिन दौर में मास्क का निर्माण करके और सैनिटाइजर का वितरण करके पूरे देश की लगातार सेवा करने के लिए एनवाईकेएस और एनएसएस स्वयंसेवकों की भी सराहना की।
उन्होंने सरकार द्वारा बेटी बचाओ-बेटी पढ़ाओ योजना के अंतर्गत गतिविधियों का आयोजनकरने हेतु महिला एवं बाल विकास मंत्रालय का सहयोग करने के लिए युवा कार्य एवं खेल मंत्री, श्री किरण रिजिजू के प्रति आभार व्यक्त किया।
इस अवसर पर केंद्रीय युवा मामलों एवं खेल राज्य मंत्री , श्री किरण रिजिजू ने कहा कि प्रधानमंत्री श्री नरेंद्र मोदी से प्रेरणा प्राप्त करके उनके मंत्रालय ने 24वें राष्ट्रीय युवा महोत्सव को नया रंग-रूपप्रदान किया है। श्री रिजिजू ने कहा कि यह संस्करण कई मायनों में अनूठा है। पहली बारइस महोत्सव का आयोजन कोविड-19 महामारी की चुनौतियों को ध्यान में रखते हुए वर्चुअल रूप से किया गया है लेकिन एनवाईकेएस और एनएसएस स्वयंसेवकों के उत्साह ने इस आयोजन को सफल बनाया है।
श्री रिजिजू ने कहा कि युवा मामलों के मंत्रालय द्वारा राष्ट्रीय बालिका दिवस के अवसर पर महिला एवं बाल विकास मंत्रालय के सहयोग से बेटी बचाओ-बेटी पढ़ाओ पर बड़े कार्यक्रम की शुरूआत की जा रही है। श्री रिजिजू ने कहा कि यह कार्यक्रम पूरे वर्ष चलेगा। इसमें खेल विभाग मुख्य भूमिका निभाएगा और इसे एनवाईकेएस और एनएसएस स्वयंसेवकों द्वारा समर्थन प्रदान किया जाएगा। इसके साथ ही खेल मंत्रालय द्वारा नेताजी सुभाष चंद्र बोस की 125वीं जयंती को बड़े स्तर पर मनाया जाएगा।राष्ट्रीय युवा महोत्सव का आयोजन, भारत सरकार द्वारा 12 से 16 जनवरी तक स्वामी विवेकानंद की जयंती यानी 12 जनवरी के अवसर में राज्यों में से एक राज्य और संस्थानों नेहरू युवा केंद्र संगठन  और राष्ट्रीय सेवा योजना  जैसे के सहयोग से किया जाता है।
अबतक23वें एनवाईएफ का आयोजन किया जा चुका है औरवर्तमान में 24वें एनवाईएफ का आयोजन किया जा रहा है। एनवाईएफ का उद्देश्य राष्ट्रीय एकता, सांप्रदायिक सद्भाव की भावना, भाईचारा, साहस और साहसिक कार्य की अवधारणाओं का प्रचार-प्रसार करना है। इस वर्ष के महोत्सव का थीम 'युवाः उत्साह नए भारत का' है।
मौजूदा परिस्थितियों के कारण इस वर्ष 24वें महोत्सव का आयोजन पहले के महोत्सवों की तुलना में अलग प्रकार से किया जा रहा है। इस वर्ष केवल एक मेजबान राज्य होने की जगह विभिन्न राज्य और केंद्र शासित प्रदेश एक साथ मेजबान की भूमिका निभा रहे हैं।24वें एनवाईएफ को विभिन्न चरणों में 20 दिसंबर, 2020 से हाइब्रिड मोड पर मनाया जा रहा है। पहले दो चरणों में, सभी जिलों में और बाद में देश के राज्यों में कार्यक्रम आयोजित किए जा रहे हैं।24वें राष्ट्रीय युवा महोत्सव के तीसरे और अंतिम चरण का उद्घाटन समारोह और दूसरे राष्ट्रीय युवा संसद महोत्सव  के समापन समारोह का आयोजन 12 जनवरी, 2021 को संसद के सेंट्रल हॉल में किया गया। एनवाईपीएफ के 90 राज्य स्तरीय विजेताओं को भारतीय लोकतंत्र की परंपराओं का समझ प्रदान करने के लिए संसद के सेंट्रल हॉल में पहली बार समारोह का आयोजन किया गया। उस अवसर पर युवा गान और युवा महोत्सव की यात्रा का शुभारंभ किया गया।
एमजी/एएम/एके-
(Visitor Counter : 87